Kuoduotosios gegutės

Kuoduotosios gegutės (Clamator) – gegutinių (Cuculidae) šeimos paukščių gentis.

Gentyje yra 4 rūšys. Gyvena šiltuose kraštuose Europoje ir Azijoje, taip pat Afrikoje piečiau Sacharos. Bent jau iš dalies šie paukščiai yra migruojantys, žiemą perskrendantys į šiltesnes ir drėgnesnes vietas.

Tai didelės gegutės, mažiausiai 33 cm ilgio, ilgais nagais. Plunksnos juodos, rudos ir baltos spalvos. Patelės ir patinėliai panašūs, tačiau jauniklių plunksnos yra kitokios spalvos.

 Rūšys 
 Kuoduotoji gegutė (Clamator glandarius)
 Margoji kuoduotoji gegutė (Clamator jacobinus)
 Levailančio kuoduotiji gegutė (Clamator levaillantii)
 Rudasparnė kuoduotoji gegutė (Clamator coromandus)

Kategorija:Gegutiniai